סם ספייד

סם ספייד (באנגלית: Sam Spade) הוא דמות ספרותית בדיונית, חוקר פרטי גיבור ספר המתח הנץ ממלטה מאת הסופר דשיל האמט. דמותו של ספייד הפכה לקאנונית בספרות הבלשית.

 ביוגרפיה בדיונית 
סמואל "סם" ספייד, המתואר כגבר קשוח, ציני, חד לשון ושנון, המתנגש לעיתים קרובות עם אנשי המשטרה המרובעים, הפועל בסביבה העירונית המאוכלסת בסן פרנסיסקו. ספייד הוא רווק כבן שלושים ובעברו שירת כחייל במלחמת העולם הראשונה וכן שימש כבלש משטרה. ספייד נשכר על ידי לקוחה יפהפייה בשם מיס וונדרלי למצוא את אחותה שנעלמה. שותפו של ספייד, מיילס ארצ'ר, מסכים לעקוב אחר האדם בו חושדת וונדרלי, איש מסתורי בשם פלויד ת'רסבי. ארצ'ר נרצח, וכך גם ת'רסבי, וספייד הופך לחשוד העיקרי ברציחתם. לאורך הספר מתגלה ספייד כמי שבקי היטב בשימוש באקדח וכן כבעל מיומנות גבוהה בקרב מגע ובאגרוף.

 ראו גם 
 שרלוק הולמס
 פיליפ מרלו

קישורים חיצוניים


הערות שוליים


קטגוריה:דמויות ספרותיות
קטגוריה:ספרות בלשית
קטגוריה:חוקרים פרטיים בדיוניים